CELEX: 32008L0113
Language: mt
Date: 2008-12-08 00:00:00
Title: Direttiva tal-Kummissjoni 2008/113/KE tat- 8 ta’ Diċembru 2008 li temenda d-Direttiva tal-Kunsill 91/414/KEE għall-inklużjoni ta' bosta mikroorganiżmi bħala sustanzi attivi Test b’relevanza għaż-ŻEE

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 330/6
            
         DIRETTIVA TAL-KUMMISSJONI 2008/113/KE
   tat-8 ta’ Diċembru 2008
   li temenda d-Direttiva tal-Kunsill 91/414/KEE għall-inklużjoni ta' bosta mikroorganiżmi bħala sustanzi attivi
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari l-Artikolu 6(1) tagħha,
   Billi:
   
               (1)
            
            
               Ir-Regolamenti tal-Kummissjoni (KE) Nru 1112/2002 (2) u (KE) Nru 2229/2004 (3) jistipulaw ir-regoli dettaljati għall-implimentazzjoni tar-raba' stadju tal-programm ta' ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta’ sustanzi attivi li għandhom jiġu evalwati, bl-għan li jiġu possibbilment inklużi fl-Anness I għad-Direttiva 91/414/KEE. Dik il-lista tinkludi s-sustanzi attivi mniżżla fl-Anness għal din id-Direttiva.
            
         
               (2)
            
            
               Permezz tar-Regolament tal-Kummissjoni (KE) Nru 1095/2004 (4) iddaħħal Artikolu 24b ġdid fir-Regolament (KE) Nru 2229/2004 biex jippermetti sustanzi attivi li għalihom hemm indikazzjonijiet ċari li jista' jkun mistenni li ma għandhomx effetti ta' ħsara fuq is-saħħa tal-bnedmin jew l-annimali jew fuq l-ilma ta' taħt l-art jew xi influwenza mhux aċċettabbli fuq l-ambjent, biex jiġu inklużi fl-Anness I tad-Direttiva 91/414/KEE mingħajr ma ntalab parir xjentifiku dettaljat mill-Awtorità Ewropea għas-Sikurezza tal-Ikel (EFSA).
            
         
               (3)
            
            
               Għas-sustanzi attivi mniżżla fl-Anness ta' din id-Direttiva l-Kummissjoni eżaminat skond l-Artikolu 24a tar-Regolament (KE) Nru 1490/2002 l-effetti fuq is-saħħa tal-bnedmin, l-annimali, l-ilma ta' taħt l-art u l-ambjent għal użi varji proposti min-notifikanti, bil-konklużjoni li dawk is-sustanzi attivi jissodisfaw ir-rekwiżiti tal-Artikolu 24b tar-Regolament (KE) Nru 2229/2004.
            
         
               (4)
            
            
               Skond l-Artikolu 25 (1) tar-Regolament (KE) Nru 2229/2004 il-Kummissjoni ppreżentat abbozz ta' rapporti ta' reviżjoni għal sustanzi attivi mniżżla fl-Anness għal din id-Direttiva lill-Kumitat Permanenti tal-Katina tal-Ikel u s-Saħħa tal-Annimali, għal eżaminar. Dawn ir-rapporti saritilhom reviżjoni mill-Istati Membri u l-Kummissjoni fi ħdan il-Kumitat Permanenti tal-Katina tal-Ikel u s-Saħħa tal-Annimali u ġew finalizzati fil-11 ta' Lulju 2008 fil-format tar-rapporti tar-reviżjoni tal-Kummissjoni. Skond l-Artikolu 25a tar-Regolament (KE) Nru 2229/2004 il-Kummissjoni se titlob lill-EFSA biex tagħti l-opinjoni tagħha dwar l-abbozz tar-rapporti ta' reviżjoni sa mhux aktar tard mill-31 ta' Diċembru 2010.
            
         
               (5)
            
            
               Minn eżamijiet varji li saru deher li prodotti għall-protezzjoni tal-pjanti li fihom sustanzi attivi mniżżla fl-Anness għal din id-Direttiva jistgħu jkunu mistennija li jissodisfaw, b'mod ġenerali, ir-rekwiżiti stabbiliti fl-Artikolu 5(1)(a) u (b) tad-Direttiva 91/414/KEE, b'mod partikolari fir-rigward tal-użi li ġew eżaminati u dettaljati fir-rapport ta' reviżjoni tal-Kummissjoni. Għalhekk huwa xieraq li jkunu inklużi fl-Anness I għal dik id-Direttiva s-sustanzi attivi mniżżla fl-Anness għal din id-Direttiva, sabiex ikun żgurat li fl-Istati Membri kollha l-awtorizzazzjonijiet ta' prodotti għall-protezzjoni tal-pjanti li fihom din is-sustanza attiva jistgħu jingħataw skond id-dispożizzjonijiet ta' dik id-Direttiva.
            
         
               (6)
            
            
               Għandu jitħalla jiskadi perjodu raġjonevoli qabel ma sustanza attiva tiġi inkluża fl-Anness I biex l-Istati Membri u l-partijiet interessati jkunu jistgħu jħejju ruħhom biex jissodisfaw ir-rekwiżiti l-ġodda li se jirriżultaw mill-inklużjoni.
            
         
               (7)
            
            
               Bla ħsara għall-obbligi definiti mid-Direttiva 91/414/KEE bħala konsegwenza tal-inklużjoni ta' sustanza attiva fl-Anness I, l-Istati Membri għandhom jingħataw perjodu ta' sitt xhur wara l-inklużjoni biex jagħmlu reviżjoni ta' awtorizzazjonijiet eżistenti ta' prodotti għall-protezzjoni tal-pjanti li fihom sustanzi attivi mniżżla fl-Anness biex jiżguraw li r-rekwiżiti stabbiliti mid-Direttiva 91/414/KEE, u b'mod partikolari fl-Artikolu 13 tagħha u l-kundizzjonijiet rilevanti stabbiliti fl-Anness I, huma ssodisfati. L-Istati Membri għandhom ivarjaw, ibiddlu jew jirtiraw, kif ikun xieraq, l-awtorizzazzjonijiet eżistenti, skond id-dispożizzjonijiet tad-Direttiva 91/414/KEE. Permezz ta' deroga mill-iskadenza stabbilita hawn fuq, għandu jingħata perjodu itwal għall-preżentazzjoni u l-evalwazzjoni tal-fajl komplut tal-Anness III ta' kull prodott għall-ħarsien tal-pjanti għal kull użu maħsub skond il-prinċipji uniformi stipulati fid-Direttiva 91/414/KEE.
            
         
               (8)
            
            
               L-esperjenza miksuba minn inklużjonijiet preċedenti fl-Anness I għad-Direttiva 91/414/KEE ta' sustanzi attivi evalwati fil-qafas tar-Regolament tal-Kummissjoni (KEE) Nru 3600/92 (5) uriet li jistgħu jinqalgħu xi diffikultajiet fl-interpretazzjoni tad-dmirijiet ta' detenturi ta' awtorizzazzjonijiet eżistenti dwar l-aċċess għad-dejta. Għalhekk biex jiġu evitati aktar diffikultajiet jidher li huwa meħtieġ li d-dmirijiet tal-Istati Membri jiġu ċċarati, speċjalment id-dmir li jivverifikaw li d-detentur ta' awtorizzazzjoni juri li għandu aċċess għal fajl li jissodisfa r-rekwiżiti tal-Anness II ta' din id-Direttiva. Madankollu, din il-kjarifika ma timponix xi obbligi ġodda fuq l-Istati Membri jew id-detenturi tal-awtorizzazzjonijiet meta mqabbla mad-direttivi li ġew adottati sa issa li jemendaw l-Anness I.
            
         
               (9)
            
            
               Għalhekk huwa xieraq li tiġi emendata d-Direttiva 91/414/KEE skond dan.
            
         
               (10)
            
            
               Il-miżuri stipulati f'din id-Direttiva huma skond l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stabbilit fl-Anness għal din id-Direttiva.
   Artikolu 2
   L-Istati Membri għandhom jadottaw u jippubblikaw, sa mhux iktar tard mill-31 ta’ Ottubru 2009 il-liġijiet, ir-regolamenti, u d-dispożizzjonijiet amministrattivi neċessarji biex ikunu konformi ma’ din id-Direttiva. Għandhom jikkomunikaw minnufih lill-Kummissjoni t-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta' Novembru 2009.
   Meta l-Istati Membri jadottaw dawn id-dispożizzjonijiet, għandu jkun fihom referenza għal din id-Direttiva jew għandhom ikunu akkumpanjati b'tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   Artikolu 3
   1.   L-Istati Membri għandhom f’konformità mad-Direttiva 91/414/KEE, fejn hu meħtieġ, jemendaw jew jirtiraw awtorizzazzjonijiet eżistenti għall-prodotti għall-protezzjoni tal-pjanti li fihom is-sustanzi attivi mniżżla fl-Anness bħala sustanzi attivi sal-31 ta’ Ottubru 2009.
   Sa dik id-data huma għandhom b'mod partikolari jivverifikaw li l-kundizzjonijiet fl-Anness I għal dik id-Direttiva dwar is-sustanzi attivi mniżżla fl-Anness jiġu ssodisfati, minbarra dawk identifikati fil-Parti B tar-reġistrazzjoni dwar dik is-sustanza attiva, u li d-detenturi tal-awtorizzazzjonijiet ikollhom, jew ikollhom aċċess għal, fajls li jissodisfaw ir-rekwiżiti tal-Anness II għal dik id-Direttiva skond il-kundizzjonijiet tal-Artikolu 13 ta' dik id-Direttiva.
   2.   Permezz ta' deroga mill-paragrafu 1, għal kull prodott awtorizzat għall-protezzjoni tal-pjanti li fih wieħed mis-sustanzi attivi mniżżla fl-Anness jew bħala l-unika sustanza attiva jew bħala wieħed mill-ħafna sustanzi attivi li kollha kienu mniżżla fl-Anness I tad-Direttiva 91/414/KEE mhux aktar tard mit-30 ta' April 2009, l-Istati Membri għandhom jerġgħu jivvalutaw il-prodott skond il-prinċipji uniformi pprovduti fl-Anness VI tad-Direttiva 91/414/KEE, fuq il-bażi ta' fajl li jissodisfa r-rekwiżiti tal-Anness III għal dik id-Direttiva u li jikkunsidra l-parti B tad-daħla fl-Anness I għal dik id-Direttiva dwar is-sustanzi attivi mniżżla fl-Anness. Fuq il-bażi ta' din l-evalwazzjoni, huma għandhom jistabbilixxu jekk il-prodott jissodisfax il-kundizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara li jistabbilixxu dan l-Istati Membri għandhom:
   
               (a)
            
            
               fil-każ ta' xi prodott li jkun fih wieħed mis-sustanzi attivi mniżżla fl-Anness bħala l-unika sustanza attiva, fejn ikun meħtieġ, jemendaw jew jirtiraw l-awtorizzazzjoni sa mhux aktar tard mit-30 ta' April 2014; jew
            
         
               (b)
            
            
               fil-każ ta' xi prodott li jkun fih is-sustanzi attivi mniżżla fl-Anness bħala waħda minn ħafna sustanzi attivi, fejn ikun meħtieġ, jemendaw jew jirtiraw l-awtorizzazzjoni sat-30 ta' April 2014 jew sad-data ffissata għal emenda bħal din jew l-irtirar tagħha fid-Direttiva jew Direttivi rispettivi li inkludiet/inkludew is-sustanza jew sustanzi rilevanti fl-Anness I tad-Direttiva 91/414/KEE, tkun liema tkun dik tal-aħħar.
            
         Artikolu 4
   Din id-Direttiva għandha tidħol fis-seħħ fl-1 ta’ Mejju 2009.
   Artikolu 5
   Din id-Direttiva hija indirizzata lill-Istati Membri.
   
      Magħmula fi Brussell, 8 ta’ Diċembru 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1.
   
      (2)  ĠU L 168, 27.6.2002, p. 14.
   
      (3)  ĠU L 379, 24.12.2004, p. 13.
   
      (4)  ĠU L 246, 21.9.2007, p. 19.
   
      (5)  ĠU L 366, 15.12.1992, p. 10.
   
      ANNESS
      Id-daħla li ġejja għandha tiġi inkluża fl-aħħar tat-tabella fl-Anness I tad-Direttiva 91/414/KEE:
      
         
                     Nru
                  
                  
                     Isem Komuni Numri ta' Identifikazzjoni
                  
                  
                     Isem IUPAC
                  
                  
                     Purità (1)
                     
                  
                  
                     Dħul fis-seħħ
                  
                  
                     Skadenza tal-inklużjoni
                  
                  
                     Dispożizzjonijiet speċifiċi
                  
               
                     “199
                  
                  
                     
                        Bacillus thuringiensis subsp. aizawai
                     
                     RAZZA: ABTS-1857
                     Kollezzjoni tal-kultura: Nru SD-1372,
                     RAZZA: GC-91
                     Kollezzjoni tal-kultura: Nru NCTC 11821
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użi bħala insettiċida biss jistgħu jkunu awtorizzati.
                     IL-PARTI B
                     Għall-implimentazzjoni tal-prinċipji uniformi tal-Anness VI, se jitqiesu l-konklużjonijiet tar-rapport ta' reviżjoni dwar il-Bacillus thuringiensis subsp. Aizawai ABTS-1857 (SANCO/1539/2008) u GC-91 (SANCO/1538/2008) u b'mod partikolari l-Appendiċi I u II tiegħu, kif iffinalizzat fil-Kumitat Permanenti dwar il-Katina tal-Ikel u s-Saħħa tal-Annimali.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     200
                  
                  
                     
                        Bacillus thuringiensis subsp. israeliensis (serotip H-14)
                     RAZZA: AM65-52
                     Kollezzjoni tal-kultura: Nru ATCC-1276
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użi bħala insettiċida biss jistgħu jkunu awtorizzati.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar il-Bacillus thuringiensis subsp israeliensis (serotip H-14) AM65-52 (SANCO/1540/2008), u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     201
                  
                  
                     
                        Bacillus thuringiensis subsp. kurstaki
                     
                     RAZZA: ABTS 351
                     Kollezzjoni tal-kultura: Nru ATCC SD-1275
                     RAZZA: PB 54
                     Kollezzjoni tal-kultura: Nru CECT 7209
                     RAZZA: SA 11
                     Kollezzjoni tal-kultura: Nru NRRL B-30790
                     RAZZA: SA 12
                     Kollezzjoni tal-kultura: Nru NRRL B-30791
                     RAZZA: EG 2348
                     Kollezzjoni tal-kultura: Nru NRRL B-18208
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użi bħala insettiċida biss jistgħu jkunu awtorizzati.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar il-Bacillus thuringiensis subsp subsp kurstaki ABTS 351 (SANCO/1541/2008), PB 54 (SANCO/1542/2008), SA 11, SA 12 u EG 2348 (SANCO/1543/2008) u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     202
                  
                  
                     
                        Bacillus thuringiensis subsp. Tenebrionis
                     
                     RAZZA: NB 176 (TM 14 1)
                     Kollezzjoni tal-kultura: Nru SD-5428
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użi bħala insettiċida biss jistgħu jkunu awtorizzati.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar il-Bacillus thuringiensis subsp tenebrionis NB 176 (SANCO/1545/2008) u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     203
                  
                  
                     
                        Beauveria bassiana
                     
                     RAZZA: ATCC 74040
                     Kollezzjoni tal-kultura: Nru ATCC 74040
                     RAZZA: GHA
                     Kollezzjoni tal-kultura: Nru ATCC 74250
                  
                  
                     Mhux applikabbli
                  
                  
                     Livell massimu ta' beauvericin: 5 mg/Kg
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użi bħala insettiċida biss jistgħu jkunu awtorizzati.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar il-Beauveria bassiana ATCC 74040 (SANCO/1546/2008) u GHA (SANCO/1547/2008), u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     204
                  
                  
                     
                        Cydia pomonella Granulovirus (CpGV)
                     
                  
                  
                     Mhux applikabbli
                  
                  
                     Mikroorganiżmi li jikkontaminaw (Bacillus cereus) < 1 × 106 CFU/g
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użi bħala insettiċida biss jistgħu jkunu awtorizzati.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar is-Cydia pomonella Granulovirus (CpGV) (SANCO/1548/2008), u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     205
                  
                  
                     
                        Lecanicillium muscarium
                     
                     (qabel kienet Verticilium lecanii)
                     RAZZA: Ve 6
                     Kollezzjoni tal-kultura: Nru CABI (=IMI) 268317, CBS 102071, ARSEF 5128
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użi bħala insettiċida biss jistgħu jkunu awtorizzati.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar il-Lecanicillium muscarium (li qabel kienet Verticilium lecanii) Ve 6 (SANCO/1861/2008), u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     206
                  
                  
                     
                        Metarhizium anisopliae var. anisopliae
                     
                     (qabel kienet Metarhizium anisopliae)
                     RAZZA: BIPESCO 5/F52
                     Kollezzjoni tal-kultura: Nru M.a. 43; Nru 275-86 (akronimi V275 jew KVL 275); Nru KVL 99-112 (Ma 275 jew V 275); Nru DSM 3884; Nru ATCC 90448; Nru ARSEF 1095
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użi bħala insettiċidi u akariċidi biss jistgħu jiġu awtorizzati.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar il-Metarhizium anisopliae var. anisopliae (qabel kien l-Metarhizium anisopliae) BIPESCO 5 u F52 (SANCO/1862/2008), u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     207
                  
                  
                     
                        Phlebiopsis gigantea
                     
                     RAZZA: VRA 1835
                     Kollezzjoni tal-kultura: Nru ATCC 90304
                     RAZZA: VRA 1984
                     Kollezzjoni tal-kultura: Nru DSM16201
                     RAZZA: VRA 1985
                     Kollezzjoni tal-kultura: Nru DSM 16202
                     RAZZA: VRA 1986
                     Kollezzjoni tal-kultura: Nru DSM 16203
                     RAZZA: FOC PG B20/5
                     Kollezzjoni tal-kultura: Nru IMI 390096
                     RAZZA: FOC PG SP log 6
                     Kollezzjoni tal-kultura: Nru IMI 390097
                     RAZZA: FOC PG SP log 5
                     Kollezzjoni tal-kultura: Nru IMI390098
                     RAZZA: FOC PG BU 3
                     Kollezzjoni tal-kultura: Nru IMI 390099
                     RAZZA: FOC PG BU 4
                     Kollezzjoni tal-kultura: Nru IMI 390100
                     RAZZA: FOC PG 410.3
                     Kollezzjoni tal-kultura: Nru IMI 390101
                     RAZZA: FOC PG97/1062/116/1.1
                     Kollezzjoni tal-kultura: Nru IMI 390102
                     RAZZA: FOC PG B22/SP1287/3.1
                     Kollezzjoni tal-kultura: Nru IMI 390103
                     RAZZA: FOC PG SH 1
                     Kollezzjoni tal-kultura: Nru IMI 390104
                     RAZZA: FOC PG B22/SP1190/3.2
                     Kollezzjoni tal-kultura: Nru IMI 390105
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użu bħala funġiċida biss jista’ jiġi awtorizzat.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar il-Phlebiopsis gigantea (SANCO/1863/2008), u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     208
                  
                  
                     
                        Pythium oligandrum
                     
                     RAZZAS: M1
                     Kollezzjoni tal-kultura Nru ATCC 38472
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użi bħala funġiċida biss jistgħu jkunu awtorizzati.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar il-Pythium oligandrum M1 (SANCO/1864/2008) u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     209
                  
                  
                     
                        Streptomyces K61 (qabel kienet S. griseoviridis)
                     RAZZA: K61
                     Kollezzjoni tal-kultura: Nru DSM 7206
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użu bħala funġiċida biss jista’ jiġi awtorizzat.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar il-Streptomyces (qabel kienet Streptomyces griseoviridis) K61 (SANCO/1865/2008), u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     210
                  
                  
                     
                        Trichoderma atroviride
                     
                     (qabel kienet T. harzianum)
                     RAZZA: IMI 206040
                     Kollezzjoni tal-kultura Nru IMI 206040, ATCC 20476;
                     RAZZA: T11
                     Kollezzjoni tal-kultura: Nru
                     Kollezzjoni tal-kultura tat-tip Spanjol 20498, l-istess bħal IMI 352941
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użu bħala funġiċida biss jista’ jiġi awtorizzat.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar it-Trichoderma atroviride (qabel kienet T. harzianum) IMI 206040 (SANCO/1866/2008) u t-T-11 (SANCO/1841/2008) rispettivament, u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     211
                  
                  
                     
                        Trichoderma polysporum
                     
                     RAZZA: Trichoderma polysporum IMI 206039
                     Kollezzjoni tal-kultura Nru IMI 206039, ATCC 20475
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użu bħala funġiċida biss jista’ jiġi awtorizzat.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar it-Trichoderma polysporum IMI 206039 (SANCO/1867/2008), u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     212
                  
                  
                     
                        Trichoderma harzianum Rifai
                     RAZZA:
                     
                        Trichoderma harzianum T-22;
                     Kollezzjoni tal-kultura Nru ATCC 20847
                     RAZZA: Trichoderma harzianum PARTITA 908;
                     Kollezzjoni tal-kultura Nru CBS 118749
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użu bħala funġiċida biss jista’ jiġi awtorizzat.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar it-Trichoderma harzianum T-22 (SANCO/1839/2008) u l-PARTITA 908 (SANCO/1840/208) rispettivament, u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     213
                  
                  
                     
                        Trichoderma asperellum
                     
                     (qabel kienet T. harzianum)
                     RAZZA: ICC012
                     Kollezzjoni tal-kultura Nru CABI CC IMI 392716
                     RAZZA: Trichoderma asperellum
                     
                     (qabel kienet T. viride T25) T11
                     Kollezzjoni tal-kultura Nru CECT 20178
                     RAZZA: Trichoderma asperellum
                     
                     (qabel kienet T. viride TV1) TV1
                     Kollezzjoni tal-kultura Nru MUCL 43093
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użu bħala funġiċida biss jista’ jiġi awtorizzat.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar it-Trichoderma asperellum (qabel kienet t-T. harzianum) ICC012 (SANCO/1842/2008) u t-Trichoderma asperellum (qabel kienet t-T. viride T25 u TV1) T11 u TV1(SANCO/1868/2008) rispettivament, u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     214
                  
                  
                     
                        Trichoderma gamsii (qabel kienet t-T. viride)
                     
                     RAZZA:
                     ICC080
                     Kollezzjoni tal-kultura Nru IMI CC Numru 392151 CABI
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użu bħala funġiċida biss jista’ jiġi awtorizzat.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar it-Trichoderma viride (SANCO/1868/2008), u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                  
               
                     215
                  
                  
                     
                        Verticillium albo-atrum
                     
                     (qabel kienet Verticillium dahliae)
                     RAZZA: Verticillium albo-atrum isolate WCS850
                     Kollezzjoni tal-kultura Nru CBS 276.92
                  
                  
                     Mhux applikabbli
                  
                  
                     Ebda impuritajiet relevanti
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     IL-PARTI A
                     L-użu bħala funġiċida biss jista’ jiġi awtorizzat.
                     IL-PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta' reviżjoni dwar il-Verticillium albo-atrum (qabel kien l-Verticillium dahliae) WCS850 (SANCO/1870/2008), u b'mod partikolari l-Appendiċi I u II tiegħu, kif iffinalizzat mill-Kumitat Permanenti tal-Katina Alimentari u s-Saħħa tal-Annimali jridu jkunu kkunsidrati.
                     Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.”
                  
               
      
         (1)  Aktar dettalji dwar l-identità u l-ispeċifikazzjoni ta’ sustanzi attivi jingħataw fir-rapport ta’ reviżjoni.